Agpatingganto Pay Ngata ti Panagrigrigat?
Panagkunam . . .
wen?
saan?
siguro?
TI KUNA TI BIBLIA
“Ti Dios . . . punasennanto ti amin a lua kadagiti matada, ket awanton ni patay, rigrigat, sangsangit, wenno ut-ot.”—Apocalipsis 21:3, 4, Contemporary English Version.
TI MAIPAAYNA KENKA NO PATIEM DAYTA
Masiguradotayo a saan a ti Dios ti mangipapaay kadagiti problematayo.—Santiago 1:13.
Maliwliwatayo gapu ta ammotayo a naan-anay a maawatan ti Dios ti panagrigrigattayo.—Zacarias 2:8.
Manamnamatayo nga agpatingganto ti amin a panagsagaba.—Salmo 37:9-11.
MAPAGTALKANTAYO KADI TI KUNA TI BIBLIA?
Wen, gapu iti dua a rason:
Saan a kayat ti Dios ti panagrigrigat ken kinaawan hustisia. Ania ti narikna ni Jehova a Dios idi naparparigat dagiti agserserbi kenkuana idi un-unana? Kuna ti Biblia a nagladingit ti Dios gapu iti “pannakaidadanesda.”—Uk-ukom 2:18, Ti Baro a Naimbag a Damag Biblia.
Kagurgura ti Dios dagidiay mangdangran iti padada a tao. Kas pagarigan, kuna ti Biblia a makarimon kenkuana dagiti “im-ima nga agibukbukbok iti awanan basol a dara.”—Proverbio 6:16, 17.
Maseknan ti Dios iti tunggal maysa kadatayo. Saan laeng a ti tunggal tao ti makaammo iti “bukodna a saplit ken ti bukodna a rigat” no di ket ammo met ni Jehova dagita!—2 Cronicas 6:29, 30.
Babaen ti Pagarian ni Jehova, asidegen a pagpatinggaenna ti panagrigrigattayo. (Mateo 6:9, 10) Kabayatanna, sidudungngo a liwliwaenna dagidiay sipapasnek a mangsapsapul kenkuana.—Aramid 17:27; 2 Corinto 1:3, 4.
PANUNOTEM
Apay nga ipalpalubos ti Dios ti panagrigrigat?
Sungbatan dayta ti Biblia iti ROMA 5:12 ken 2 PEDRO 3:9.
ilo_Latn ilo_Latn dik_Latn ilo_Latn tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn